देशभर के शीर्ष बीजेपी नेताओं को 30 जून तक कम से कम 25 व्यक्तियों से मिलने (औपचारिक तौर पर संपर्क करने) के लिए कहा गया था। लेकिन स्ट्राइक रेट केवल 10 से 12 की रही। चूंकि संपर्क का उद्देश्य सिर्फ मीडिया की सुर्खियां प्राप्त करना था, लिहाजा यह जरूरी था कि सिर्फ फिल्म जगत, खेल जगत और शीर्षस्थ ऐसे प्रसिद्ध पेशेवर लोगों से संपर्क किया जाए, जो मीडिया का ध्यान आकर्षित कर सकें। अब जब नेता उनके पास पहुंचते थे, तो पता चलता था कि उस व्यक्ति से मिलने के लिए पहले से ही 3-4 लोग समय मांग चुके थे। अब किससे मिलें, और किससे न मिलें? ऐसे में सेलिब्रिटीज के सामने बड़ी दुविधा की हालत हो गई।